Սիրելի հայրենակիցներ, շնորհավորում եմ բոլորիս մեր պետության կարևորագույն տոներից մեկի` Սահմանադրության օրվա առթիվ:Սահմանադրությունը համարվում է երկրի օրինականության խորհրդանիշ: Սակայն յուրաքանչյուր պետության լավագույն խորհրդանիշը նրա օրինապաշտ եւ, միաժամանակ, օրենքով պաշտպանված քաղաքացին է:Սահմանադրության ընդունումը ժողովրդի և պետության համար ունի պատմական նշանակություն, այն անկախ պետականության կարևորագույն խորհրդանիշներից, ներքին համերաշխության, կայունության և երկրի բնականոն զարգացման ապահովման հիմնական երաշխավորներից մեկն է:Վստահ եմ, որ 1995թ.- ին համաժողովրդական հանրաքվեով ընդունված, ապա 2005թ.- ին բարեփոխված ՀՀ Սահմանադրությունն ամուր հիմք է մեր երկրի հետագա բարգավաճման և հզորացման համար:Միասին մենք պետք է շարունակենք կառուցել քաղաքականապես ու տնտեսապես ներդաշնակ, քաղաքացու եւ իշխանության փոխադարձ հարգանքի վրա զարգացող Հայաստանը:Կրկին շնորհավորում եմ բոլորիս` Սահմանադրության օրվա կապակցությամբ և մաղթում ամուր հավատ մեր պետականության ապագայի նկատմամբ: